เป็นก้อนตรงหลังคอเจ็บมากตึงๆปวดๆไม่รู้เป็นเพราะอะไร
สวัสดีค่ะ ก้อนที่อยู่บริเวณหลังคอ อาจเป็น1. เป็นต่อมน้ำเหลืองโต จากสาเหตุ เช่น มีการติดเชื้อที่บริเวณหนังศีรษะ เป็นต้น2. ก้อนถุงน้ำหรือซีสต์ใต้ผิวหนัง เช่น trichilemmal cyst, epidermal inclusion cyst เป็นต้น3. ก้อนเนื้องอกของผิวหนังหรือเนื้อเยื่อใต้ผิวหนัง ซึ่งมีหลายชนิด ที่พบบ่อยคือ ก้อนเนื้องอกไขมัน เป็นต้น4. ก้อนเนื้องอกธรรมดาของกระดูกกะโหลกศีรษะ5.เป็นกล้ามเนื้อคอหดเกร็ง จากการนั่งทำงานในท่าเดิมๆ นั่งในท่าทางที่ไม่ถูก ทำให้มีอาการปวดเมื่อยบริเวณคอ สะบัก ไหล่ และอาจคลำเป็นก้อนแข็งๆ ได้หากคลำได้เป็นก้อนชัดเจน แนะนำควรไปพบแพทย์เพื่อตรวจว่าเกิดจากสาเหตุใดค่ะ ในเบื้องต้น ก็ไม่ควรไปกด บีบ นวดคลึงก้อนที่มีอยู่ เพราะอาจทำให้เกิดการอักเสบและยิ่งปวดได้ นอกจากนี้ หากต้องนั่งทำงานนานๆ ก็ควรนั่งทำงานให้ถูกวิธี โดยให้นั่งหลังตรงแบบสบายๆ ไม่เกร็ง นั่งแล้วคอไม่ก้มเกินไป ไม่นั่งห่อไหล่ อาจใช้การประคบร้อนบริเวณที่ปวด หากปวดมาก อาจทานยาแก้ปวดไปก่อน เช่น พาราเซตามอล, ไดโลฟีแนค (diclofenac) เป็นต้น